
Număr înregistrare: 1682 din 25 mai 2023

Referat de specialitate
privind aprobarea contractării unui împrumut in valoare de 1.500.000 lei, în conformitate cu prevederile art. 1 din Ordonanța de urgenta a Guvernului nr.24/2023 privind unele masuri fiscal-bugetare destinate acordării unor împrumuturi din Trezoreria Statului
Subsemnatul Crișan Gheorghe, angajat al primăriei comunei Socodor, având  funcția de secretar și Ilieși Brigitta Claudia, inspector în cadrul Compartimentului financiar contabil, impozite și taxe, prin prezenta rugăm Consiliul Local Socodor, să aprobe proiectul  de hotărâre privind contractarea unui împrumut în valoare de 1.500.000 lei, în conformitate cu prevederile art. 1 din Ordonanța de urgenta a Guvernului nr.24/2023 privind unele masuri fiscal-bugetare destinate acordării unor împrumuturi din Trezoreria Statului.

În conformitate cu prevederile Ordonanței de urgență a Guvernului nr. 64/2007 privind datoria publică, cu modificările și completările ulterioare, ale cap. IV din Legea nr. 273/2006 privind finanțele publice locale, cu modificările și completările ulterioare, coroborate cu cele ale Ordonanței de urgență a Guvernului nr.24/2023 privind unele masuri fiscal-bugetare destinate acordării unor împrumuturi din Trezoreria Statului și ale Ordinului Ministrului Finanțelor nr.1.398/2023 pentru aprobarea Normelor metodologice privind mecanismul de acordare și derulare a împrumuturilor acordate unităților/ subdiviziunilor administrativ-teritoriale conform Ordonanței de urgenta a Guvernului

nr.24/2023 privind unele masuri fiscal-bugetare destinate acordării unor împrumuturi din Trezoreria Statului, documentele în baza cărora se acorda împrumutul și cele care stau la baza obținerii avizului Comisiei de autorizare a împrumuturilor locale, precum si modul de 

reflectare a sumelor respective in bugetele instituțiilor publice locale și având în vedere număr mare de proiecte cu finanțare nerambursabilă aflate în derulare se impune accesarea unui credit rambursabil pentru asigurarea prefinanțării proiectelor și pentru plata cheltuielilor neeligibile asociate proiectelor.

Contractarea împrumutului de 1.500.000 lei se face pentru asigurarea fluxului de numerar, inclusiv pentru plata cheltuielilor neeligibile asociate proiectului „Modernizare și amenajare infrastructură de drumuri agricole în comuna Socodor, județul Arad”, proiect finanțat prin F.E.A.D.R. - Programul Național de Dezvoltare Rurală 2014-2020 Tranziție, număr contract de finanțare C0430A00F0121150200031/02.03.2022, pentru care va fi întocmita cererea pentru autorizarea contractării împrumutului.

Contractarea creditului bugetar impune o serie de plăți din bugetul local, pe 

perioada contractării creditului rambursabil, după cum urmează:

· suma contractată : 1.500.000 lei, pentru o perioada de maxim 3 ani, respectiv 36 

luni. Plata ratelor se face trimestrial, respectiv 4 rate/an, 12 rate/3 ani.

Dobânda estimată a se plăti sa calculata conform ROBOR la 3 luni din data de 25.05.2023 (data întocmirii prezentului referat) care este de 6,55 puncte procentuale la care se adaugă marja de 1 procent( conform prevederilor înscrise la  art.1 alin.(1) lit.a) din OUG 24/2023), în total 7,55%. Media zilelor dintr-un trimestru este de 91 zile.

Modul de calcul al dobânzii: Dobânda =suma contractată de 1.500.000 lei *7,55% puncte procentuale*91 zile pentru un trimestru/360 zile dintr-un an.

Data estimată pentru plata primei rate este 01 octombrie 2023, iar plata ultimei rate este prevăzută pentru data de 01 decembrie 2026.

Conform calculelor estimate, dobânda totală de plată este de 187.308,33 lei, iar gradul de îndatorare pentru cei trei ani este:

· pentru anul 2023 va fi de 4,62%%(125.000*1=125.000 rată de capital +28.816,67 

lei dobândă=153.816,67 lei/4.193.620,06 lei-media veniturilor proprii pe ultimii trei ani=4,62%);

· pentru anul 2024 va fi de 14,10% (125.000*4=500.000 rate de capital +91.252,78 

lei dobândă=591.252,78 lei/4.193.620,06 lei-media veniturilor proprii pe ultimii trei ani=14,10%);

· pentru anul 2025 va fi de 13,18% (125.000*4=500.000 rate de capital 

+ 52.830,55 lei dobândă=552.830,55 lei/4.193.620,06 lei-media veniturilor proprii pe ultimii trei ani=13,18%);

· pentru anul 2026 va fi de 9,29% (125.000*3=375.000 rate de capital 

+ 14.408,34 lei dobândă=389.408,34 lei/4.193.620,06 lei-media veniturilor proprii pe ultimii trei ani=9,29%).

Având în vedere cele arătate mai sus propunem adoptarea de către Consiliul Local al comunei Socodor a unei hotărâri privind aprobarea  proiectul  de hotărâre privind contractarea unui împrumut în valoare de 1.500.000 lei în conformitate cu prevederile art. 1 din Ordonanța de urgenta a Guvernului nr.24/2023 privind unele masuri fiscal-bugetare destinate acordării unor împrumuturi din Trezoreria Statului.
                      SECRETAR GENERAL,                                    INSPECTOR,
                      CRIȘAN GHEORGHE                           ILIEȘI BRIGITTA CLAUDIA

